**OCJENJIVANJE UČENIKOVA SASTAVKA**

**Sastavak se ne ocjenjuje ako ocjenjivač utvrdi jednu od sljedećih sastavnica:**

1. **Nema sastavka 2. Sastavak je potpuno nečitak**
2. **Sastavak je napisan velikim tiskanim slovima 3. Tema i oblik izražavanja nisu ostvareni**

|  |  |  |
| --- | --- | --- |
| **OPISNICI** | **BROJ BODOVA** | **OPIS BODOVANJA** |
| **1. SADRŽAJNA RAZINA** |
| **Kompozicija (plan) sastavka** | 3 | Sastavak je cjelovit. Zastupljeni su svi dijelovi kompozicije.U uvodnome i/ili završnome dijelu zapaža se učenikovo izvorno oblikovanje misli. |
| 2 | Sastavak je cjelovit. Zastupljeni su svi dijelovi kompozicije. Uvodni i/ili završni dio temelji se na preuzetim ustaljenim oblicima izražavanja. |
| 1 | Nedostaje jedan od temeljnih dijelova kompozicije (npr. nema uvoda ili nema zaključka). Sastavak nema naslova. |
| 0 | Nema kompozicije. Izlaganje je nesređeno. Tekst je necjelovit.  |
| **Izvornost (tematsko-motivska i jezična)** | 3 | Sastavak je originalan. Tematsko-motivska razrađenost ostvarena je učenikovim izvornim jezičnim konstrukcijama i kreativnim kombinacijama. |
| 2 | Izvornost je postignuta djelomično (npr. na razini dijela sastavka ili u izboru i razradi jednog ili nekoliko motiva). |
| 1 | U sastavku se zapažaju dijelovi preuzeti iz teksta predloška ili iz drugih izvora. |
| 0 | Sastavak je neoriginalan. |
| **Unutartekstovna povezanost** | 3 | Utvrđuje se potpuno logičan vremenski i uzročno-posljedični slijed događaja. Rečenice su međusobno povezane (ulančane) |
| 2 | Utvrđuje se logičan vremenski i uzročno-posljedični slijed događaja. Međurečenična je povezanost na površinskoj razini postignuta nepotrebnim ponavljanjem i/ili neodgovarajućom upotrebom riječi, najčešće konektora (i onda, kada, tada…) i zamjenica. |
| 1 | Utvrđuje se povezanost među rečenicama, ali djelomično izostaje logičan slijed događaja. |
| 0 | Utvrđuje se pretežita nepovezanost među rečenicama. Nema logičnoga slijeda događaja. |

|  |  |  |
| --- | --- | --- |
| **OPISNICI** | **BROJ BODOVA** | **OPIS BODOVANJA** |
| **2.JEZIČNA RAZINA**  |
| **Rječnik i stil** | 2 | Skladno izražavanje, jasno oblikovanje misli te funkcionalna uporaba riječi. |
| 1 | Površnost i nedostatna sređenost u izražavanju, povremeno nefunkcionalna uporaba riječi. |
| 0 | Pretežito neskladno izražavanje, nejasno oblikovanje misli, pretežito nefunkcionalna uporaba riječi. |
| **Pravopis i gramatika** | Pisanje rečenica (označavanje kraja rečenice i odgovarajuće započinjanje nove rečenice) | 2 | Utvrđuje se *potpuna točnost* u pisanju rečenica. |
| 1 | Utvrđuje se *pretežita točnost* u pisanju rečenica. |
| 0 | Utvrđuje se *pretežita ili potpuna netočnost* u pisanju rečenica. |
| Pisanje riječi: utvrđivanje pogrješaka dislektičko-disgrafičkog tipa ili pogrješnih oblika *(gok = dok, kuci =kukci; sedan, vidijo, mučiju)* | 2 | Utvrđuje se *potpuna točnost* u pisanju riječi. |
| 1 | Utvrđuje se *pretežita točnost* u pisanju riječi. |
| 0 | Utvrđuje se *pretežita ili potpuna netočnost* u primjeni pisanju riječi. |
| Pravopis: primjena pravopisnih pravila | 2 | Utvrđuje se *pretežita točnost* u primjeni pravopisnih pravila. |
| 1 | Utvrđuje se *djelomična netočnost* u primjeni pravopisnih pravila. |
| 0 | Utvrđuje se *pretežita netočnost* u primjeni pravopisnih pravila. |
| **3.SLOVOPIS**  |
| **Urednost i točnost u oblikovanju slova** | 1 | Slovopis je čitak. Utvrđuje se urednost i točnost u oblikovanju slova. |
| 0 | Slovopis je teže čitljiv, utvrđuje se neurednost i netočnost u oblikovanju slova. |